అంబాజీ జాదవ్

అంబాజీ జాదవ్ 

అంబాజీ జాదవ్ (1925,ఆగష్టు 03-1996,‌సెప్టెంబర్17) తెలంగాణ రాష్ట్రానికి చెందిన రాజకీయనాయకుడు, స్వాతంత్ర్య సమరయోధుడు తొలి ఖానాపూర్ శాసన సభ సభ్యులు.ఆంధ్రదేశ్ రాష్ట్రంలో జరిగిన  శాసన సభ ఎన్నికల్లో 1978,1983,లో వరుసగా రెండు సార్లు గెలిచి ఖానాపూర్ నియోజకవర్గం నుండి శాసన సభ సభ్యుడిగా ప్రాతినిధ్యం వహించారు. సర్పంచ్ స్థాయి నుండిఎమ్మెల్యే‌ 
గా ఉన్నత స్థాయికి ఎదిగాడు.

జననం
అంబాజీ జాదవ్ 1925,ఆగష్టు 03న తెలంగాణ రాష్ట్రం ఆదిలాబాదు
జిల్లా ఉట్నూరు మండలంలోని ఎక్స్ రోడ్ సమీపంలోని చిమా నాయక్ తాండలో
జాదవ్ చిమానాయక్, కెస్లిబాయి అను
లంబాడీ గిరిజన దంపతులకు జన్మించారు.

వ్యక్తిగత జీవితం

అంబాజీ జాదవ్ హయ్యర్ సెకండరీ స్కూల్ వరంగల్ యందు ఉర్దూ మాధ్యమంలో హెచ్ఎస్సి ఉత్తీర్ణులైనారు.
ఆయనకు సేవంతబాయి,చాందిబాయి ఇద్దరు భార్యలు నలుగురు కుమారులు కొండల్ రావు,గోపాల్ రావు,సురేష్, రమణ,ఎనిమిది మంది అమ్మాయిలు నెహ్రూ,గాంధీ కుటుంబం పై అభిమానంతో తన కూతుర్ల పేర్లను వాళ్ళ పేర్లుగా పెట్టుకోవడం విశేషం.విజయలక్ష్మీ
కెప్టన్ లక్ష్మీ,మాలబాయి నిర్మలా బాయి
నెహ్రూబాయి,ఇందుమతి,భాగ్యలక్ష్మీ,
ఎనిమిది మంది కుమార్తెలు.వీరి మొదటి
కుమారుడు  కొండల్ రావు జాదవ్ నాగాపూర్ సర్పంచిగా, రెండో కుమారుడు గోపాల్ రావు జాదవ్ 1995లో కాంగ్రెస్ పార్టీ నుండి ఉట్నూరు జెడ్పీటీసీ గా ప్రస్తుతం  నాగాపూర్  ఎంపీటిసీగా ఉన్నారు.  వీరి పెద్ద కూతురు చౌహాన్ విజయలక్ష్మీ తెలంగాణ మలి దశ ఉద్యమంలో ముఖ్య పాత్ర పోషించింది. తెలంగాణ రాష్ట్ర సమితి పార్టీ నుండి ఆమె ఉట్నూరు జడ్పీటీసీ గా ఐదు సంవత్సరాలు సేవలందించింది.

రాజకీయ జీవితం 

స్వాతంత్ర్య సమర యోధుడు.నేతాజీ సుభాష్ చంద్రబోస్ స్థాపించిన ఆజాద్ హిందు ఫౌజ్ యందు ఉట్నూరు డివిజన్ కు కమాండర్ గా వ్యవహరించారు.ఆ తర్వాత కమ్యూనిస్టు పార్టీ ఆఫ్ ఇండియా (సిపిఐ)లో క్రీయాశీల నాయకుడిగా పని చేశారు.1952లో తొలి సారిగా నాగాపూర్ గ్రామ పంచాయితీకి సర్పంచ్ గా ఎన్నికయ్యారు.1952 నుండి 1977 వరకు  ఇరువై ఐదు సంవత్సరాలు సర్పంచిగా సేవలందించారు.
1969లో తెలంగాణ తొలి దశ ఉధ్యమంలో పాల్గొన్నారు. 1978 లో ఖానాపూర్ ఎస్టీ రిజర్వడ్ శాసనసభ నియోజకవర్గంలో భారత జాతీయ కాంగ్రెస్
(ఐ) పార్టీ నుండి పోటీ చేసి గెలిచిన తొలి ఖానాపూర్ శాసన సభ సభ్యుడుగా రికార్డు సృష్టించాడు.మళ్ళీ రెండో సారి 1983 లో ఇండియన్ నేషనల్ కాంగ్రెస్ పార్టీ నుండి ఖానాపూర్ శాసన సభ్యులుగా గెలుపొంది ఖానాపూర్ ప్రజలకు సేవలందించారు.1983 నుండి 1985 వరకు ఆంధ్రప్రదేశ్ ట్రైబల్ అడ్వైజరి కమిటీకి చైర్మన్ గా పనిచేశారు.

మరణం
వృద్ధాప్యం తో అంబాజీ జాదవ్ తన స్వగృహం చిమానాయక్ తాండలో 1996 సెప్టెంబరు 17 న తుది శ్వాస విడిచారు.

మూలాలు

వర్గం:ఆదిలాబాద్ జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు 1978
వర్గం:1925 జననాలు
వర్గం:1996 మరణాలు